CELEX: 62010TN0582
Language: hu
Date: 2010-12-23 00:00:00
Title: T-582/10. sz. ügy: 2010. december 23-án benyújtott kereset — Acron és Dorogobuzh kontra Tanács

19.2.2011   
            
            
               HU
            
            
               Az Európai Unió Hivatalos Lapja
            
            
               C 55/30
            
         2010. december 23-án benyújtott kereset — Acron és Dorogobuzh kontra Tanács
   (T-582/10. sz. ügy)
   2011/C 55/55
   Az eljárás nyelve: angol
   
      Felek
   
   
      Felperesek: Acron OAO (Velikij Novgorod, Orosz Föderáció) és Dorogobuzh OAO (Verhnyednyeprovszkij település, Orosz Föderáció) (képviselő: B. Evtimov ügyvéd)
   
      Alperes: az Európai Unió Tanácsa
   
      Kereseti kérelmek
   
   
               —
            
            
               A Törvényszék semmisítse meg a 2010. szeptember 27-i 856/2001/EU végrehajtási rendeletet (1) a felpereseket érintő részében;
            
         
               —
            
            
               a Tanácsot kötelezze az eljárások költségeinek viselésére.
            
         
      Jogalapok és fontosabb érvek
   
   A felperesek jelen keresetükkel az EUMSZ 263. cikk alapján a 856/2010/EU tanácsi rendelet megsemmisítését kérik, amely megszüntetette a felperesek azon kérelmének megfelelően kezdeményezett részleges időközi felülvizsgálatot, hogy egy velük kapcsolatban álló vállalatnak a hatályos kötelezettségvállalásaikba történő bevonásával változtassák meg a dömpingellenes intézkedés formáját.
   Keresetük alátámasztására a felperesek a következő jogalapokra hivatkoznak:
   
                
            
            
               A felperesek azt állítják, hogy az uniós intézmények jogilag téves alapon utasították el a kérelmüket és szüntették meg az intézkedés megváltoztatása nélkül a részleges időközi felülvizsgálatot.
            
         
                
            
            
               Közelebbről, a felperesek azt állítják, hogy az uniós intézmények megsértették a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló 2454/1993/EK bizottsági rendelet (HL 1993. L 253., 1. o.; magyar nyelvű különkiadás 2. fejezet, 6. kötet, 3. o, helyesbítés: magyar nyelvű különkiadás 2. fejezet, 6. kötet 133. o.) 143. cikke (1) bekezdésének a) pontját, és nyilvánvaló mérlegelési hibákat vétettek annak megállapításakor, hogy a velük kapcsolatban álló vállalat egy másik vállalattal állt kapcsolatban.
            
         
                
            
            
               Ezen túlmenően a felperesek azt állítják, hogy az őket érintő vizsgálatok lefolytatása során és a 856/2010/EU tanácsi rendeletben szereplő megállapításokkal az intézmények megsértették az EUSZ 5. cikkének (4) bekezdését, amely megköveteli hogy az Unió intézményei tiszteletben tartsák az arányosság uniós jogi alapelvét és az Alapjogi Charta 41. cikkét, amely kimondja a megfelelő ügyintézés elvét.
            
         
      (1)  Az Oroszországból származó ammónium-nitrát behozatalára vonatkozó végleges dömpingellenes vám kivetéséről szóló 661/2008/EK tanácsi rendelet részleges időközi felülvizsgálatának megszüntetéséről szóló, 2010. szeptember 27-i 856/2010/EU tanácsi végrehajtási rendelet (HL 2010. L 254., 5. o.).